Tyrese Maxey

Tairysas Kendridas Maksis (, g. ) – JAV krepšininkas, rungtyniaujantis NBA lygoje besivaržančioje Filadelfijos „76ers“ komandoje. Žaidė universitetinį krepšinį Kentukio „Wildcats“ komandoje.

2020 m. NBA naujokų biržoje T. Maksį 21-uoju šaukimu pašaukė Filadelfijos „76ers“. Savo debiutiniame sezone žaidė ribotas minutes, pirmą kartą startiniame penkete startavo rungtynėse, kuriose „76ers“ vos sugebėjo surinkti minimalų leistiną žaidėjų skaičių. Visgi Ben Simmons atsisakymas rungtyniauti už „76ers“ kitą sezoną suteikė Maksiui galimybę tapti komandos pagrindiniu įžaidėju. Ketvirtąjį sezoną laimėjo labiausiai patobulėjusio žaidėjo apdovanojimą ir 2024 m. pirmą kartą buvo išrinktas į „Visų žvaigždžių“ rungtynes. Netrukus po to, kai Filadelfija buvo eliminuota iš atkrintamųjų varžybų, Maksis pelnė NBA garbingo elgesio apdovanojimą.

 Karjera universitete 
2019 m. lapkričio 6 d. debiutavo Kentukio universiteto „Wildcats“ komandoje per pergalę prieš Mičigano valstijos „Spartans“. Žaisdamas vos dieną po savo 19-ojo gimtadienio, Maksis, rungtynes pradėdamas nuo atsarginių žaidėjų suolelio, pelnė 26 taškus (tai universiteto rekordas pirmakursio debiutui) ir padėjo „Wildcats“ komandai laimėti 69:62.

2020 m. balandžio 6 d. Maksis kartu su komandos draugais Nick Richards ir Immanuel Quickley paskelbė, jog ketina dalyvauti 2020 m. NBA naujokų biržoje.
miniatiūra|Maxey 2021 m.|255x255px
 Profesionali karjera 

 Filadelfijos „76ers“ (2020–dabar) 
2020 m. NBA naujokų biržoje Filadelfijos „76ers“ pasirinko jį 21-uoju šaukimu. 2020 m. gruodžio 3 d. pasirašė naujoko sutartį. Debiutavo 2020 m. gruodžio 23 d. rungtynėse su Vašingtono „Wizards“ ekipa.

Dėl žvaigždžių Joel Embiid ir Ben Simmons traumų bei keleto teigiamų COVID-19 testų komandoje, „76ers“ 2021 m. sausio 9 d. į rungtynes su Denverio „Nuggets“ galėjo išleisti tik aštuonis žaidėjus, o tai yra mažiausias leistinas skaičius lygoje. Dėl išretėjusios rikiuotės Maksis pirmą kartą karjeroje rungtynes pradėjo startiniame penkete. Nors „Nuggets“ laimėjo rungtynes 115:103, Maksis pasirodė puikiai, per 44 minutes pelnęs 39 taškus ir pataikęs 18 iš 33 metimų. Jis pelnė daugiausiai taškų iš visų naujokų savo pirmosiose rungtynėse startiniame penkete nuo 1970 m., taip pat daugiausiai taškų iš visų Filadelfijos naujokų nuo 1997 m., kai Allen Iverson pelnė 40 taškų rungtynėse su Vašingtono „Bullets“.

2022 m. NBA atkrintamųjų varžybų pirmajame etape „76ers“ susitiko su Toronto „Raptors“. Maksis puikiai pasirodė pirmosiose serijos rungtynėse, pelnydamas 38 taškus ir padėdamas Filadelfijai laimėti 131:111. Taip tapo jauniausiu Filadelfijos žaidėju, pelniusiu 30 ar daugiau taškų atkrintamosiose varžybose. Kitame etape „76ers“ pralaimėjo Majamio „Heat“ komandai, nepaisant T. Maksio pastangų.

2022 m. spalio 28 d. pelnė 44 taškus, pataikydamas 15 iš 20 metimų, įskaitant 9 iš 12 metimų iš trijų taškų zonos, pergalėje 112:90 prieš Toronto „Raptors“. Jis taip pat prisijungė prie Hal Greer ir Allen Iverson kaip vienintelis „76ers“ žaidėjas, kuris iki 23 metų amžiaus vienose rungtynėse surinko bent 40 taškų. Taip pat pasiekė Danny Green ir Dana Barros rekordą pagal daugiausiai pataikytų tritaškių per vienerias rungtynes klubo istorijoje – 9.

2023 m. lapkričio 12 d. Maksis pelnė 50 taškų (tuo metu tai buvo jo karjeros rezultatyvumo rekordas), atkovojo 7 kamuolius, atliko 5 rezultatyvius perdavimus ir blokavo 3 metimus per 137:126 pergalę prieš Indianos „Pacers“ komandą. Tapo šeštuoju „76ers“ žaidėju, kuris vieneriose rungtynėse surinko 50+ taškų, atkovojo 5+ kamuolius ir atliko 5+ rezultatyvius perdavimus (po Allen Iverson, Joel Embiid, Wilt Chamberlain, Hal Greer ir Dana Barros). Šį pasirodymą skyrė savo komandos draugui Kelly Oubre Jr., kuris praeitą dieną buvo partrenktas automobilio ir pateko į ligoninę.

2024 m. vasario 1 d. buvo išrinktas į pirmąsias karjeros NBA „Visų žvaigždžių“ rungtynes kaip Rytų konferencijos rezervinis žaidėjas. Tą pačią dieną Maksis pagerino tuometinį karjeros rezultatyvumo rekordą – surinko 51 tašką per 127:124 pergalę prieš Jutos „Jazz“. Balandžio 7 d. dar kartą pagerino karjeros rezultatyvumo rekordą, pelnydamas 52 taškus per 133:126 pergalę po dvigubo pratęsimo prieš San Antonijo „Spurs“.

2024 m. balandžio 23 d. Maksis išrinktas 2023–2024 m. labiausiai patobulėjusiu žaidėju, aplenkęs Coby White ir Alperen Şengün. Gegužės 16 d. jam atiteko 2023–2024 m. NBA garbingo elgesio apdovanojimas.Sixers' Tyrese Maxey wins 2023-24 NBA Sportsmanship Award, NBA.com, May 16, 2024

2024 m. liepos 7 d. pasirašė 204 mln. JAV dolerių vertės 5 metų maksimalią sutartį su Filadelfija. 2024 m. lapkričio 21 d. buvo pranešta, kad valandą trukusio susitikimo, kuriame dalyvavo žaidėjai ir treneriai, metu T. Maksis apkaltino Joel Embiid reguliariai vėluojant į komandos veiklą. 2025 m. balandžio 9 d. buvo pašalintas iš likusio sezono rikiuotės dėl užsitęsusio dešiniojo piršto patempimo.

2025 m. lapkričio 20 d. pagerino karjeros rezultatyvumo rekordą, pelnydamas 54 taškus, atkovodamas 5 atšokusius kamuolius, atlikdamas 9 rezultatyvius perdavimus, perimdamas 3 kamuolius ir blokuodamas 3 metimus pergalėje 123:114 prieš Milvokio „Bucks“ ekipą. Jis tapo antruoju žaidėju „76ers“ klubo istorijoje po Wilt Chamberlain, kuris per vienerias rungtynes pelnė bent 50 taškų ir atliko bent 9 perdavimus.

 Statistika 

 NBA 
 Reguliarusis sezonas 

|-
| style="text-align:left;"|
| style="text-align:left;"|Filadelfija
| 61 || 8 || 15.3 || .462 || .301 || .871 || 1.7 || 2.0 || .4 || .2 || 8.0
|-
| style="text-align:left;"|
| style="text-align:left;"|Filadelfija
| 75 || 74 || 35.3 || .485 || .427 || .866 || 3.2 || 4.3 || .7 || .4 || 17.5
|-
| style="text-align:left;"|
| style="text-align:left;"|Filadelfija
| 60 || 41 || 33.6 || .481 || .434 || .845 || 2.9 || 3.5 || .8 || .1 || 20.3
|-
| style="text-align:left;"|
| style="text-align:left;"|Filadelfija
| 70 || 70 || 37.5 || .450 || .373 || .868 || 3.7 || 6.2 || 1.0 || .5 || 25.9
|-
| style="text-align:left;"|
| style="text-align:left;"|Filadelfija
| 52 || 52 || 37.7 || .437 || .337 || .879 || 3.3 || 6.1 || 1.8 || .4 || 26.3
|- class="sortbottom"
| style="text-align:center;" colspan="2"|Karjera
| 318 || 245 || 32.0 || .461 || .381 || .866 || 3.0 || 4.4 || .9 || .3 || 19.5
|- class="sortbottom"
| style="text-align:center;" colspan=2| Visų žvaigždžių
| 1 || 0 || 17.0 || .600 || .500 || 1.000 || 3.0 || 3.0 || .0 || .0 || 10.0
|}
 Atkrintamosios varžybos 

|-
| style="text-align:left;"|2021
| style="text-align:left;"|Filadelfija
| 12 || 0 || 13.0 || .439 || .333 || .636 || 1.8 || 1.3 || .3 || .5 || 6.3
|-
| style="text-align:left;"|2022
| style="text-align:left;"|Filadelfija
| 12 || 12 || 40.4 || .484 || .377 || .940 || 3.5 || 3.9 || .8 || .2 || 20.8
|-
| style="text-align:left;"|2023
| style="text-align:left;"|Filadelfija
| 11 || 11 || 38.5 || .427 || .400 || .903 || 4.8 || 2.3 || 1.4 || .5 || 20.5
|-
| style="text-align:left;"|2024
| style="text-align:left;"|Filadelfija
| 6 || 6 || 44.6 || .478 || .400 || .893 || 5.2 || 6.8 || .8 || .3 || 29.8
|- class="sortbottom"
| style="text-align:center;" colspan="2"|Karjera
| 41 || 29 || 32.5 || .458 || .389 || .870 || 3.6 || 3.1 || .8 || .4 || 17.8
|}
 Universitetas 

|-
| style="text-align:left;"|2019–20
| style="text-align:left;"|Kentukis
| 31 || 28 || 34.5 || .427 || .292 || .833 || 4.3 || 3.2 || .9 || .4 || 14.0
|- class="sortbottom"
| style="text-align:center;" colspan="2"|Karjera
| 31 || 28 || 34.5 || .427 || .292 || .833 || 4.3 || 3.2 || .9 || .4 || 14.0
|}
miniatiūra|Krepšininkas savo labdaros fondo renginyje 2021 m.|250x250px
 Asmeninis gyvenimas 
Be krepšinio, Maksis yra „Marvel Comics“ ir „Marvel Cinematic Universe“ (MCU) gerbėjas. Jo mėgstamiausi MCU filmai yra „Žmogus-voras: grįžimas namo“ ir „Keršytojai“, o anksčiau save lygino su personažu Žmogumi-voru.

Jis vadovauja labdaros fondui „Tyrese Maxey Foundation“, kuris bendradarbiauja su „Youth Services, Inc.“ siekdamas padėti užkirsti kelią pamokų nelankymui Filadelfijos regiono mokyklose.
 Apdovanojimai ir pasiekimai 

 NBA 
 NBA „Visų žvaigždžių“ rungtynių žaidėjas (2024 m.)
 NBA labiausiai patobulėjęs žaidėjas (2024 m.)

 NCAA 
 Antrosios Pietryčių konferencijos simbolinės komandos žaidėjas (2020 m.)
 Pietryčių konferencijos simbolinės pirmakursių komandos žaidėjas (2020 m.)

 Išnašos 

 Nuorodos 
 Tyrese Maxey profilis „Basketball Reference“ 
 Tyrese Maxey NCAA profilis „Sports Reference“ 
 Tyrese Maxey profilis „NBA.com“
 Tyrese Maxey profilis „Proballers“
 Tyrese Maxey profilis „RealGM“

Kategorija:JAV krepšininkai